78. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ  ΚΑΙ ΕΡΓ ΑΣΙΑΣ Αριθ.98898 της 20/20 Δεκ. 1984 (ΦΕΚ Β΄ 886) Σύσταση στο Υπουργείο Εργασίας Γραφείου Επικοινωνίας και Πληροφόρησης Πολιτών (ΓΕΠΟ). Σύμφωνα με: 1.Τις διατάξεις της παρ. 1 του άρθρ. 14 του Νόμ. 1232/82. Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/64 και άλλες διατάξεις». 2.Τις διατάξεις της παρ. 3 του άρθρ. 11 του Νόμ. 1256/82 «Για την πολυθεσία, την πολυαπασχόληση και την καθιέρωση ανώτατου ορίου απολαβών στο δημόσιο τομέα κ.λπ.». 3.Την αριθ. Υ81/23.10.84 εγκύκλιο του Υπουργείου Προεδρίας της Κυβέρνησης, αποφασίζουμε: Ι.Συνιστούμε στο Υπουργείο Εργασίας Γραφείο Επικοινωνίας και Πληροφόρησης Πολιτών (ΓΕΠΟ). Το συνιστώμενο Γραφείο είναι αυτοτελές, υπάγεται δηλ. απ’ ευθείας στον Υπουργό. ΙΙ.Οι αρμοδιότητες του ΓΕΠΟ είναι: 1.Να πληροφορεί τους πολίτες για κάθε θέμα αρμοδιότητας – Υπουργείου. 2.Να κατευθύνει τους πολίτες να διεκπεραιώνουν τις υποθέσεις τους και να τους ενημερώνει για την πορεία τους. 3.Να δέχεται προτάσεις από τους πολίτες για τη βελτίωση της λειτουργίας των Υπηρεσιών του Υπουργείου, την απλούστευση των διαδικασιών και τους τρόπους συμμετοχής. 4.Να εξετάζει περιπτώσεις δυσλειτουργίας καθυστερήσεων, γραφειοκρατικών τύπων και πολύπλοκων διαδικασιών. 5.Να προετοιμάζει και εκτελεί την πληροφόρηση και ενημέρωση των πολιτών, όταν εφαρμόζονται νέα μέτρα. 6.Να έχει την ευθύνη, για την έκδοση διάθεση ενημερωτικών φυλλαδίων, οδηγών, αιτήσεων σχετικά με θέματα αρμοδιότητας του Υπουργείου. 7.Να κατευθύνει και οργανώνει την επικοινωνία των πολιτών με τις άλλες Υπηρεσίες του Υπουργείου και τη συμμετοχή των πολιτών στη λήψη μέτρων που τους αφορούν. Σε περίπτωση που, κατά της άσκησης των αρμοδιοτήτων του, το ΓΕΠΟ διαπιστώνει την ύπαρξη περιττών γραφειοκρατικών διατυπώσεων αναχρονιστικών ρυθμίσεων, ή οποιουδήποτε είδους δυσλειτουργία, ενημερώνει σχετικά τις αρμόδιες Υπηρεσίες του Υπουργείου Προεδρίας της Κυβέρνησης και προτείνει μέτρα για την αντιμετώπισή τους. 